Diari Oficial de la Generalitat Valenciana


Sumari del DOGV 6940, del 10-01-2013 (2013/95)

Subhasta d'un bé immoble a Picanya.
-----------------------------------

### Dades del document

Número de DOGV
:   6940

Data del DOGV
:   10-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/95


Organisme emissor
:   Notaria de Juan Montero-Ríos Gil

Tipus de document
:   Subhasta

Subhasta d'un bé immoble a Picanya. [2013/95]  
Juan Montero-Ríos Gil, notari del Col·legi de València, amb residència a Torrent i amb despatx obert al carrer d'Idilio Gimeno, 6, baixos, done fe:  
1. Que he sigut requerit amb data 7 d'agost de 2012 per l'entitat de crèdit Banco Español de Crédito, SA (Banesto), perquè, complint el que s'ha pactat en l'escriptura de constitució d'hipoteca autoritzada pel notari d'esta residència Vicente Sorribes Gisbert, el dia 28 de març de 2006, amb el número 840 del seu protocol, procedisca a la venda extrajudicial de la finca hipotecada que es descriu a continuació, de conformitat amb l'article 1858 del Codi Civil, per falta de compliment de l'obligació garantida, amb les formalitats establides en el Reglament hipotecari.  
Esta hipoteca va ser objecte d'ampliació i novació per mitjà d'una escriptura autoritzada pel notari de Torrent Vicente Sorribes Gisbert, el dia 23 de novembre de 2007, al número 2364 de protocol.  
I va ser objecte novament d'ampliació i novació per mitjà d'una escriptura autoritzada pel notari d'Aldaia Manuel González-Lliberós Casanova, el dia 27 de setembre de 2011, al número 1918 de protocol.  
  
2. Que l'entitat creditora reclama el pagament de les següents quantitats i conceptes:  
A) Principal reclamat: cent noranta-dos mil cinc-cents euros (192.500,00 €).   
B) Interessos ordinaris: dos mil quatre-cents tres euros i vint-i-un cèntims (2.403,21 €) i, en tot cas, fins al límit garantit.   
C) Interessos moratoris: sis-cents vint-i-nou euros i trenta-tres cèntims (629,33 €), distingint-se entre els corresponents fins al dia 1 de juny (31,09 €) i els corresponents fins al dia 14 del mateix mes i any (598,24 €), més els que es es produïsquen fins al moment del pagament i, en tot cas, fins al límit garantit.   
A efectes informatius, la representació de l'entitat creditora els ha assenyalat al 8,50 per cent, a raó de 46,17 euros al dia.   
I això sense perjuí de les costes i despeses que es causen pel procediment imputables a la part deutora.   
3. Que la finca hipotecada, propietat de Francisco-Javier Manzanares Valbuena, és la següent:  
Descripció. Urbana. Tres. Parcel·la assenyalada amb el número 3 a Picanya, amb façana a l'avinguda de Ricardo Capella, número 43. És la tercera d'esquerra a dreta mirant a la façana des de l'avinguda esmentada. A la part anterior està ocupada per un habitatge tipus A, que es compon de: planta baixa distribuïda en un garatge de 26,31 metres quadrats útils; d'una primera planta alta, distribuïda en vestíbul, sala d'estar menjador, lavabo i cuina office; i d'una segona planta alta, distribuïda en bany complet, dos habitacions dobles i dormitori de matrimoni, amb una superfície útil les dos plantes altes esmentades de 89,75 metres quadrats; comunicades totes les plantes per una escaleta interior. A la planta baixa es té accés directe des de l'avinguda de situació i a l'habitatge pròpiament dit a través d'una escala comuna amb la contigua per la seua dreta. Ocupa una superfície total de 173,75 metres quadrats, dels quals 63,75 metres quadrats estan ocupats per l'edificació pròpiament dita i els restants 110 metres quadrats per la zona enjardinada en la seua part posterior. Afronta: al front, prenent com a tal l'avinguda de Ricardo Capella, amb esta avinguda; entrant per la dreta, amb la parcel·la número 4; a l'esquerra, amb les parcel·les números 1 i 2; i al fons, amb el general del conjunt.  
Quota de participació: 9,40 per cent.  
Inscripció. Registre de la Propietat d'Aldaia, tom 2332, llibre 117 de Picanya, foli 106, finca registral 8278.  
Forma part d'un conjunt d'habitatges unifamiliars a Picanya, amb façanes a les avingudes de Ricardo Capella i l'Horta, i al carrer de Torrent.  
Títol de propietat. Segons l'escriptura de préstec ja assenyalada, la propietat descrita la va adquirir Francisco Javier Manzanares Valbuena, en estat de solter, per la compra als consorts Juan Manuel Pérez Campos i Julia Mañas Carrascosa, en virtut de l'escriptura autoritzada pel que va ser notari de Torrent, Ramón Pascual Maiques, el dia 6 d'octubre de 1993, amb número 1548 de protocol.  
Cadastre. Perquè s'identifique millor, assenyale que en les escriptures d'ampliació i novació indicades anteriorment consta la següent referència cadastral: 1471618RE7157Z5113SC.  
No obstant això, jo, el notari, a l'efecte de comprovar que esta es referix a la propietat objecte d'este procediment, he obtingut el certificat cadastral descriptiu i gràfic corresponent, que ha sigut incorporat a l'expedient.  
Qualificació. L'habitatge està acollit a la legislació d'habitatges de protecció oficial de promoció privada, expedient número M-98-D-116/86, amb la qualificació definitiva de data 20 de gener de 1988. La qualificació esmentada no consta en el certificat registral obtingut que hi ha en l'expedient.  
4. La responsabilitat hipotecària a què es troba afectada la propietat és la següent:  
- Principal del préstec: dos-cents setze mil quatre-cents cinquanta-huit euros i vint-i-sis cèntims (216.458,26 €).  
- Interessos remuneratoris de nou mesos al tipus del 12 per cent anual, fins a un màxim de dènou mil quatre-cents huitanta-un euros i vint-i-quatre cèntims (19.481,24 €).  
- Interessos moratoris de dos anys, al tipus del 12 per cent anual, fins a un màxim de cinquanta-un mil nou-cents quaranta-nou euros i noranta-huit cèntims (51.949,98 €).  
- Costes i despeses d'execució, tant judicial com extrajudicial, si pertoca, fins a un màxim del 15 per cent, per l'import de trenta-dos mil quatre-cents seixanta-huit euros i setanta-quatre cèntims (32.468,74 €).  
- Despeses extrajudicials fins a un màxim del 17 per cent, per l'import de trenta-sis mil set-cents noranta-set euros i noranta cèntims (36.797,90 €).  
Consolidació. En l'última de les escriptures d'ampliació assenyalades, amb independència de la garantia personal i il·limitada de la part prestatària i de la garantia real que es va constituir i amb independència d'altres garanties reals o personals que puguen existir, Elizangela Lopes Ribeiro (DNI 53471263N) va garantir, solidàriament amb la part prestatària, el compliment de les obligacions que de l'escriptura de préstec i de les seues modificacions deriven per a la part prestatària, renunciant a més expressament als beneficis d'orde, divisió i excussió de béns, amb els altres pactes assenyalats en l'escriptura esmentada.  
5. D'acord amb el que disposa l'article 236.c del Reglament hipotecari, s'ha fet un requeriment de pagament a la part deutora perquè pague les quantitats reclamades pels conceptes indicats, amb l'advertència que si no paga, en el termini de 10 dies hàbils comptador des del dia en què se'ls va practicar la notificació, es procedirà a la venda extrajudicial per mitjà d'una subhasta, de conformitat amb l'article 129 de la Llei Hipotecària i els articles 234 a 236.o del reglament per a la seua execució, i aniran a càrrec seu les despeses que ocasione això. Han transcorregut més dels 10 dies hàbils des del requeriment sense que este haja sigut atés.  
6. Que s'ha realitzat la notificació de les actuacions dels titulars de càrregues, gravàmens i assentaments posteriors a la hipoteca que s'executa, al domicili que figura en el certificat registral obtingut.  
7. Que consta en l'expedient l'acreditació per part del deutor que la finca objecte d'este és el seu habitatge habitual, així com la notificació que se li ha realitzat de l'entrada en vigor del Reial Decret Llei 27/2012, de 15 de novembre.  
8. Que, com a conseqüència del que disposa l'article 12 del Reial Decret Llei 6/2012, de 9 de març, es procedix a l'anunci d'una única subhasta que tindrà lloc a la meua notaria el dia 11 de febrer de 2013, a les 09.30 hores, sent el tipus base d'esta l'assenyalat en la primera de les escriptures d'ampliació esmentades, és a dir la quantitat de tres-cents vint-i-quatre mil sis-cents seixanta-cinc euros i trenta-sis cèntims (324.665,36 €).  
Als efectes de la realització de la subhasta, assenyale:  
- 1r. Depòsit per a prendre part en la subhasta. Per aplicació de l'article 669 de la Llei d'Enjudiciament Civil (LEC), el 20 per cent del valor de taxació que els licitadors, amb l'excepció del creditor, hauran de consignar prèviament a la subhasta en el compte número 0075 3718 85 4522410816 de l'entitat Banco Popular, SA, sítia a Torrent, carrer d'Idilio Gimeno, 6, baixos.  
Podran fer-se postures per escrit en un plec tancat, adjuntant-hi el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor d'ell o d'un creditor posterior podrà fer-se cedint a un tercer.  
- 2n. L'aplicació a esta execució del que disposa l'article 693.3 de la LEC, és a dir, el pagament alliberador per part del deutor de la quantitat deguda i els interessos vençuts sense que produïsca efecte la declaració del creditor del venciment anticipat del préstec.  
- 3r Caràcter de protecció oficial. Que, tal com té declarat la Direcció General dels Registres i del Notariat en les seues resolucions de 7 de juny de 2011 i 13 d'abril de 2012, la prohibició de disposar establida en la legislació vigent ha de ser interpretada de forma restrictiva i aplicar-se només a les alienacions voluntàries, però no a les forçoses. Per això, qui resulte adjudicatari té dret a obtindre la inscripció de la seua adjudicació aconseguida en el procediment, però quedarà subjecte a les prohibicions fins que es complisquen els requisits legals esmentats.  
  
- 4t. Dies inhàbils. Que serà aplicable a esta subhasta l'article 130 de la LEC, relatiu als dies inhàbils, per tant entenc que seran inhàbils els dissabtes i els dies del mes d'agost als efectes de còmput de terminis i realització de tràmits o realització de subhasta.  
- 5t. Que la hipotètica adjudicació en favor de la part creditora no podrà ser per sota del 60 per cent del valor de taxació.  
- 6t. La documentació i el certificat del registre a què es referixen els articles 236.a i 236.b del Reglament hipotecari poden consultar-se a la notaria de dilluns a divendres de 09.15 a 13.15 hores. S'entendrà que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'execute continuaran subsistents.  
  
Torrent, 27 de desembre de 2012. El notari: Juan Montero-Ríos Gil.